**Programgjennomgang for 2016**

*Masterprogrammet i teknologi, innovasjon og kunnskap*

*ESST – Society, Science and Technology in Europe*

TIK Senter for teknologi, innovasjon og kultur

Innhold

[1. Evalueringsmateriale fra siste år 3](#_Toc484505341)

[2. Programmets oppfølging av Studiebarometeret 3](#_Toc484505342)

[3. Gjennomføring av programmet 4](#_Toc484505343)

[4. Opplevelse av frafall og beskrivelse av tiltak 4](#_Toc484505344)

[5. Pågående forbedringstiltak. Evt. endringer i programplan og studieløp 5](#_Toc484505345)

[6. Status for enhetenes årsplantiltak relatert til studiekvalitet/utdanning 6](#_Toc484505346)

# Evalueringsmateriale fra siste år

TIK evaluerer alle emner på masternivå hvert semester de har undervisning. Studentene svarer på nettbaserte evalueringsskjemaer. Følgende emner ble evaluerte i 2016:

* TIK4040 - Research and design
* TIK4011 - Science and Technology in Politics and Society
* TIK4021 - Innovation and global challenges
* TIK4001 - Teknologi, innovasjon og kunnskap

Emneevalueringene publiseres på emnesiden og diskuteres i programrådet på slutten av hvert semester. Programrådet diskuterer hvorvidt det bør gjøres endringer i emnene basert på evalueringsresultatene. I 2016 ble det blant annet diskutert at STS-modulen i emnet Tik4001 fungerte veldig bra, og at de ansvarlige for de andre modulene kunne lære av denne. I august 2017 får TIK en ny faglig masteransvarlig, og denne har blitt informert om dette.

I tidligere år har emnet TIK4040 fått noe negativ tilbakemelding på manglende fellesinformasjon om det å skrive masteroppgave. TIK har derfor innført fellesforelesninger på starten av emnet, invitert tidligere studenter til å snakke om sine oppgaver, og holdt oppstartsmøter for seminarlederne hvert semester. Etter disse endringene har emnet fått bedre tilbakemelding fra studentene.

Til slutt er det verdt å merke seg at emneevalueringene våren 2016 fikk dårlig svarprosent. Programrådet har derfor diskutert om emnene burde evalueres på en annen måte, f.eks ved at det deles ut lapper i en av forelesningene mot slutten av semesteret. Dette har ikke blitt innført enda.

# Programmets oppfølging av Studiebarometeret

TIK-senteret har i tidligere år vært ganske fornøyd med resultatene fra Studiebarometeret, og også i 2016 ser vi flere positive resultater. Studentene er blant annet svært fornøyde med sitt faglige miljø og måten eksamen gjennomføres på. I tillegg hadde ESST-programmet best svarprosent på fakultetet. Senterleder Fulvio Castellacci har følgende kommentar til dette:

"Eksamen- og vurderingsformene på TIK og ESST er primært basert på hjemmeeksamen, der studentene må skrive essayer om temaer knyttet til de forskjellige kursene. Spørsmålene som vi stiller i disse hjemmeeksamenene er stort sett åpne og generelle, og dytter studentene til å tenke på og skrive om hele pensum, og ikke bare fokusere på noen spesifikke temaer. Dette er en nyttig øvelse til masteroppgaven, der studenter må tenke på forskjellige temaer, sammenligne teoretiske perspektiver og mulige metoder, og da velge et spesifikt tema til oppgaven."

 I 2016 har dessverre ESST-programmet fått merkbart dårligere resultater fra Studiebarometeret enn TIK-programmet. Dette kan komme av at ESST er et program med veldig få studenter og at resultatene derfor er svært personavhengige. TIK-senteret tar det likevel til etterretning, og dette kommer til å inngå i vår helhetsvurdering av kvaliteten på ESST-programmet.

# Gjennomføring av programmet

1. Gjennomføring (oppnådde grader)

Vedleggene TIK fikk tilsendt i arbeidet med denne rapporten viser ni oppnådde grader på TIK-programmet, og 1 på ESST-programmet. Dette stemmer ikke.

TIK-senteret mottok 14 masteroppgaver på TIK-programmet i 2016, og 6 på ESST-programmet.

TIK-senteret hadde en utskiftning av personale i 2016, som kan ha ført til at sensurprotokoller har blitt forsinket og at vitnemål derfor ikke har blitt utskrevet i tide.

1. Studiepoengproduksjon (studiepoeng per student) :

TIK: 41,3

ESST: 31,3

1. Internasjonalisering (antall inn- og utreisende studenter):

ESST: 1

1. Rekruttering (søkertall)

Totalt: 384

Førstevalgssøkere: 129

# Opplevelse av frafall og beskrivelse av tiltak

TIK-senteret opplever lite frafall i startet og underveis i programmene, men mye forsinkelser og noe frafall mot slutten.

TIK-senteret krever at alle studenter møter opp på første forelesningsdag, og kontakter eventuelle uteblivende studenter for å enten forsikre seg om at de møter opp eller for å etterfylle studieplassen. I tillegg er det obligatorisk oppmøte i introduksjonsemnet i 1.semester, og obligatorisk gruppearbeid i 2.semester. Ofte faller 1-2 studenter fra i løpet av første semester. TIK-senteret anser at dette må påregnes, og overbooker derfor litt i opptaket.

Senteret opplever mye forsinkelser og noe frafall når det kommer til levering av masteroppgaven. Flere studenter enn ønskelig utsetter å levere masteroppgaven fordi de vil arbeide mer med den. For mange blir disse utsettelsene mye lengre enn de først skisserer, og noen leverer aldri.

På ESST-programmet kan ikke studentene få A hvis de unnlater å levere til fristen (unntak kan gjøres ved f.eks legeerklæring). Dette styrker inntrykket av at det er en del av oppgaven å levere innen gitt tidsfrist. Masteransvarlig og studiekonsulent har tidligere vurdert om dette også burde innføres på TIK-programmet. Per nå har ikke dette blitt diskutert eller vedtatt i programrådet.

# Pågående forbedringstiltak. Evt. endringer i programplan og studieløp

|  |  |  |  |
| --- | --- | --- | --- |
| FS kode | Studieprogram | Beskrivelse av gjennomførte eller planlagte vesentlige endringer | Årsaker til endringen |
| TIK4001 | TIK og ESST | 1. Innføre bokstavkarakterer A-F f.o.m høst 20172. Eksamen: flere spørsmål som dekker hele pensum (ikke bare et spørsmål om et tema valgt av studenter)3. Ny modul om «empiriske data kilder og metoder» | \*Oppfordre studentene til å jobbe med pensum på hele emnet, ikke bare delene de er mest interesserte i.\*Gi studentene mer enn 1 karakter (masteroppgaven) å støtte seg på i vitnemålet.\*Forsterke studentenes kunnskap om empiriske data og metoder |
| TIK4021 | TIK og ESST | 1. Innføre bokstavkarakterer A-F f.o.m høst 20172. Eksamen: flere spørsmål som dekker hele pensum (ikke bare et spørsmål om et tema valgt av studenter)3. Obligatorisk oppmøte i gruppearbeid til slutt av hver modul | Se over |
| Tik4011 | TIK og ESST | 1. Innføre bokstavkarakterer A-F f.o.m høst 20172. Eksamen: flere spørsmål som dekker hele pensum (ikke bare et spørsmål om et tema valgt av studenter)3. Obligatorisk oppmøte i gruppearbeid til slutt av hver modul | Se over |

# Status for enhetenes årsplantiltak relatert til studiekvalitet/utdanning

\*Vurdere og styrke senterets veiledningskapasitet på masternivå.

**Status: Masteransvarlig gjennomfører planleggingsmøter med alle fast ansatte, og professor 2-stilling i innovasjon er forlenget. Ny Master koordinator fra 1. august 2017: Tone Druglitrø.**

\*Søke om å få opprette fem nye studieplasser.:

**Søkt fakultetet. I tillegg har TIK søkt fakultetet å endre fordeling av studenter til 25 TIK-studenter og 5 ESST-studenter.**

Utvikle tilbud om metodekurs (kvalitative metoder, kvantitative metoder):

 **Ny metodemodul i eksisterede emne TIK4001 ble utviklet i 2016. Denne modulen skal utvides og bli et nytt emne når TIK har nok ressurser til undervisning.**

\*Følge opp arbeid med revidering av masterprogrammene:

**Løpende, arbeid med nye utvekslingsavtaler blir satt i gang i 2017.**

\*Videreutvikle det pedagogiske fellesskapet og kvalitetsarbeidet knyttet til masterprogrammene gjennom et forum for senterets lærergruppe:

**Ikke gjort, men planleggingsmøte for alle forelesere i 1.semester holdes i 2017.**

\*Videreutvikle møteplasser for vitenskapelige samtaler mellom senterets masterstudenter og forskere (seminarer, ”mastermingling”):

**Studenter inviteres på alle interne seminarer, TIKs forskere presenterer sitt arbeid for nye studenter hvert år.**

\*Knytte studentene tettere til TIKs forskningsprosjekter, evt. gjennom studentstipend og faglige møter**:**

**InGRID-prosjektet har opprettet studentstipend, mange studenter er vit.asser i diverse prosjekter.**

\*Bedre studieadministrative rutiner; sørge for å fornye alle ESST-avtaler på langsiktig basis:

 **Dette målet skulle vært fjernet fra planen da det ble gjort for kort tiden siden**.

\*TIK ønsker å ha en bedre tilknytning og kommunikasjon (informasjonsflyt) mellom programrådet og senterledelse.

**Dette skal avklares når den nye masterkoordinatoren er på plass i august. Fordeling av oppgaver mellom faglig koordinator, administrativ koordinator og senterleder skal diskuteres og avklares.**